תקנות עובדים זרים (פטורים למעסיקי מומחים זרים), התשע"ח-2017

|  |
| --- |
| בתוקף סמכות שר הפנים לפי סעיף 1י(ג)(2) בהסכמת שר האוצר, לאחר התייעצות עם השר, ובאישור ועדת הכספים של הכנסת ובתוקף סמכות השר לפי סעיף6ג(ב) לחוק עובדים זרים, התשנ"א-1991[[1]](#footnote-1) (להלן – החוק), בהסכמת שר הפנים ושר האוצר, באישור ועדת הכספים של הכנסת, ובאישור ועדת העבודה הרווחה והבריאות של הכנסת, אנו מתקינים תקנות אלה: |
| תיקון תקנה 1 | 1. | בתקנה 1 לתקנות עובדים זרים (פטורים למעסיקי מומחים זרים), תשס"ז-2007[[2]](#footnote-2), בסופה יבוא: |
|  |  |  | "(9) עובד שמועסק בתאגיד שהרשות כהגדרתה בחוק לעידוד מחקר, פיתוח וחדשנות טכנולוגית בתעשיה, התשמ"ד-[[3]](#footnote-3)1984, אישרה שהוא תאגיד עתיר ידע טכנולוגי (להלן- תאגיד עתיר ידע), שממלא תפקיד כאמור בפסקאות משנה (א) או (ב) וכן בן זוגו: |
|  |  |  |  | (א) מנהל, או עובד בכיר במשרה הדורשת מידה רבה של אמון אישי בתאגיד, בהמלצת מנהל מינהל סחר חוץ במשרד הכלכלה והתעשייה; |
|  |  |  |  | (ב) עובד זר שמעסיקו הצהיר שהוא עובד מומחה שיועסק בתחום המחקר והפיתוח, או כי הוא עובד בעל מומחיות ייחודית המסייעת לפעילות עסקית שקשורה למוצר או לשירות המפותח על ידי המעסיק, וששכר העבודה הרגיל שישולם לו בעד עבודתו לא יפחת מפעמיים השכר הממוצע; לעניין תקנה זו- "השכר הממוצע"- כהגדרתו בחוק הביטוח הלאומי (נוסח משולב), התשנ"ה-1995[[4]](#footnote-4) כפי שפורסם לאחרונה על ידי המוסד לביטוח לאומי; "שכר העבודה הרגיל"- כמשמעותו בתקנה 1 לתקנות פיצויי פיטורים (חישוב הפיצויים והתפטרות שרואים אותה כפיטורים), התשכ"ד-1964[[5]](#footnote-5).  |
|  |  |  | (10) חוקר או מרצה במוסד להשכלה גבוהה מוכר לפי סעיף 9 לחוק המועצה להשכלה גבוהה, התשי"ח-1958[[6]](#footnote-6), או במוסד שהתואר שלו הוכר לפי סעיף 28א לחוק האמור (להלן- מוסד להשכלה גבוהה) ונשיא המוסד להשכלה גבוהה הצהיר כי מתקיימים לגביו התנאים האלה, וכן בן זוגו: |
|  |  |  |  | (א) המרצה או החוקר מצטיין בתחום התמחותו, ונמצא במסלול לקבלת קביעות במוסד להשכלה גבוהה; |
|  |  |  |  | (ב) תחום המחקר של המרצה או החוקר נוגע לאחד מתחומי הטכנולוגיה העילית בישראל כאמור בענפים 21, 26, 62 (למעט תת ענף 6209) ו- 72 (למעט ענף משנה 722), או בענפי משנה 303 ו- 631 שבסיווג האחיד של ענפי הכלכלה 2011 המפורסם באתר האינטרנט של הלשכה המרכזית לסטטיסטיקה, והוא משתייך לאחת המחלקות, בתי הספר או הפקולטות המפורטות להלן:(א)   מדעים מדויקים;(ב)    מדעי החיים;(ג)     מדעי המחשב;(ד)    הנדסה;(ה)  רפואה; |
|  |  |  |  | (ג) שכרו החודשי של המרצה או החוקר בעד עבודתו במוסד להשכלה גבוהה, בהתאם להסכמים הקיבוציים החלים, אינו נמוך מפעמיים השכר הממוצע. |
|  |  |  | (11) עובד זר, שסיים תואר אקדמי מלא במוסד להשכלה גבוהה בישראל באחד מהתחומים הבאים: הנדסת חשמל, אלקטרוניקה, מחשבים, תוכנה, מערכות מידע או מדעי המחשב וטרם חלפה שנה מיום סיום התואר, המועסק בתאגיד עתיר ידע".  |
| תיקון תקנה 4 | 2. | בתקנה 4, בסופה יבוא "למעט מעסיקו של עובד זר מומחה כהגדרתו בתקנה 1(9)(ב)". |
| תחילה | 3.  |  תחילתן של תקנות אלו- 90 ימים מיום פרסומן  |
| תוקף | 4. | תוקפן של תקנות 1(9) ו-(10) לעניין בן הזוג של העובדים האמורים בתקנות אלו יהיה בתוקף כל עוד תקנות הכניסה לישראל... (פטור מהיתר למתן אשרה ורישיון ישיבה לסוגי עובדים זרים) (הוראת שעה), התשע"ח – 2017 בתוקף.

|  |  |  |
| --- | --- | --- |
|  |  |  |

  |
| (חמ- ) |  |  חיים כץ, שר העבודה, הרווחה והשירותים החברתייםאריה דרעישר הפנים\_\_\_\_\_\_\_\_\_\_\_\_ התשע"ח\_\_\_\_\_\_\_\_\_\_\_\_ 2017  |
|  |  |  |
|  |  |  |

דברי הסבר

סעיף 1י לחוק עובדים זרים, התשנ"א – 1991 (להלן "החוק") קובע כי מעסיק המבקש להעסיק עובד זר ישלם אגרת בקשה וכן אגרה שנתית בהתאם לקבוע בסעיף זה.

סעיף 2י (ג)(2) לחוק קובע כך:

 "(ג) שר הפנים, בהסכמת שר האוצר ולאחר התייעצות עם השר, רשאי, ובאישור ועדת הכספים של הכנסת, לקבוע הוראות לענין דרכי תשלום אגרת בקשה ואגרה שנתית, וכן הוראות ותנאים בדבר:

 (2) פטור או סכום מופחת של אגרת בקשה או אגרה שנתית, לגבי סוגי עובדים זרים, לגבי עובדים זרים בסוגי עבודה או בענפים מסוימים ולגבי עובדים זרים בתפקידים מסוימים, הכל כפי שיקבע;"

בסעיף 4 להחלטת ממשלה 2292 מיום 15.1.2017 (להלן "ההחלטה") נקבע כי: "הממונה, כהגדרתו בסעיף1 לחוק עובדים זרים, התשנ"א-1991, יהא רשאי להתיר לכל היותר ל-500 עובדים זרים על בסיס קדימות, לעבוד בחברת היי טק  בישראל, שאושרה על ידי הרשות הלאומית לחדשנות טכנולוגית בהתאם לסעיף 8(א) להחלטה זו, במשך תקופה של עד שנה אחת מיום סיום התואר. זאת, ללא צורך בתשלום שכר בגובה פעמיים השכר הממוצע במשק ובתנאי שהוכיחו כי סיימו תואר אקדמי מלא במוסד להשכלה גבוהה בישראל באחד מהתחומים הבאים: הנדסת חשמל, אלקטרוניקה, מחשבים מערכות מידע, ומדעי המחשב (להלן - מקצועות ההיי-טק). לעניין זה, להטיל על שר העבודה, הרווחה והשירותים החברתיים, בהסכמת שר הפנים ושר האוצר ובאישור ועדת הכספים של הכנסת וועדת העבודה, הרווחה והבריאות של הכנסת, לתקן את תקנות עובדים זרים (פטורים למעסיקי מומחים זרים), התשס"ז-2007, כך שכל הפטורים לפי תקנות אלו יחולו על מעסיק של עובד זר כאמור בסעיף זה".

 בסעיף 8 לאותה החלטה נקבע כי "על שר העבודה, הרווחה והשירותים החברתיים, בהסכמת שר הפנים ושר האוצר ובאישור ועדת הכספים וועדת העבודה, הרווחה והבריאות של הכנסת, לתקן בתוך 90 יום מקבלת החלטה זו את תקנות עובדים זרים (פטורים למעסיקי מומחים זרים), התשס"ז-2007, כך שמומחים זרים בהיי-טק ובני זוגם יתווספו לרשימת התפקידים המנויים בהגדרה של "עובד זר מומחה" הקבועה בתקנה 1 לתקנות אלו. בנוסף, תתוקן גם תקנה 4 לתקנות, כך שלא יחול על מעסיקיהם פטור מאגרה שנתית ביחס למומחים זרים בהיי-טק".

לאור החלטת הממשלה לעיל, מוצע תיקון של תקנות עובדים זרים (פטורים למעסיקי מומחים זרים), תשס"ז-2007.

1. ס"ח התשנ"א, עמ' 112; התשס"ה, עמ' 360. [↑](#footnote-ref-1)
2. ק"ת תשס"ז, עמ' 470. [↑](#footnote-ref-2)
3. ס"ח התשמ"ד, עמ' 100; התשע"ה, עמ' 256. [↑](#footnote-ref-3)
4. ס"ח תשנ"ה , עמ' 210; [↑](#footnote-ref-4)
5. ס"ח התשי"ח, עמ, 191. [↑](#footnote-ref-5)
6. ס"ח התשי"ח, עמ, 191. [↑](#footnote-ref-6)